*Tanítványai megkérdezték tőle: „Mester, ki vétkezett: ez vagy a szülei, hogy vakon született?”* (Jn 9,2)

A tanítványok kérdéséből látszik, a betegséget valamilyen bűn, vétek következményének tartották. Az elkövetésnek még a születés előtt be kellett következni, ha emiatt született vakon. Ebben az esetben azért inkább a szülőké a lehetőség. Itt konkrétan fizikai vakság volt a helyzet.

De mindannyian tudjuk, létezik szellemi vakság is. Bár az előző, a fizikai vakság egyáltalán nem mondható kellemesnek vagy könnyűnek, a szellemi még nagyobb hatással bír. Ha valaki szellemileg vak, akkor nem képes felismerni Isten csodáit sem a teremtésben, sem a saját életében. A szellemi vakság pedig egyértelműen az ős-szülők, Ádám és Éva döntésének következménye. Ők követték el megtévesztett állapotban azt a lépést, amely minden leszármazottjuk szellemi vakságát okozta és okozza. Ez eddig nem igazán felemelő, de….

De Jézus a világ világossága, az Ő követése megszabadít a szellemi vakságtól is! *Vadon Gyula*